
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                  Bucureşti, 08.02.2011 

     Pl-x 435/2010


     R A P O R T  
asupra propunerii legislative pentru modificarea Legii nr.370 din 20 septembrie 2004 pentru alegerea Preşedintelui României
În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru modificarea Legii nr.370 din 20 septembrie 2004 pentru alegerea Preşedintelui României, trimisă cu adresa nr. Pl-x 435/2010 din 1 septembrie 2010, înregistrată sub nr.31/715 din 2 septembrie 2010.
Senatul în calitate de primă Cameră sesizată a respins propunerea legislativă în şedinţa din 28 iunie 2010.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 199 din 8 martie 2010.

Guvernul prin punctul de vedere transmis cu adresa nr. 1063 din 19 aprilie 2010 nu susţine adoptarea iniţiativei legislative deoarece comportă probleme de constituţionalitate, în sensul limitării accesului liber al tuturor cetăţenilor români pentru exercitarea dreptului de vot, în ceea ce priveşte schimbarea zilei şi decalarea orarului alegerilor pentru Preşedintele României, în ţările în care există o diferenţă de fus orar faţă de România. Exercitarea dreptului de vot condiţionată de depunerea unei cereri astfel cum este precizat în alin. (33) al art. 73, nou introdus, aduce atingere dreptului de vot al cetăţenilor, consacrat de art. 35 din Constituţie şi principiului egalităţii în faţa legii prevăzut de art. 16 din Constituţie.
Comisia pentru administraţie publică, amenajarea teritoriului şi echilibru ecologic a avizat favorabil propunerea legislativă în şedinţa din 28 septembrie 2010, cu amendamentele admise.

Propunerea legislativă are ca obiect de reglementare modificarea şi completarea Legii nr. 370/2004 privind alegerea Preşedintelui României, cu modificările şi completările ulterioare, în sensul clarificării unor aspecte privitoare la modul de desfăşurare a procesului electoral, dar şi în ceea ce priveşte modul de desfăşurare a campaniei electorale.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din 8 februarie 2011. 

La şedinţa Comisiei juridice, de disciplină şi imunităţi au fost prezenţi 17 deputaţi din totalul de 26 membri ai acesteia. 

La dezbatere a participat, în calitate de invitat din partea Autorităţii Electorale Permanente, domnul Cristian Leahu, director.
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea Legii nr.370 din 20 septembrie 2004 pentru alegerea Preşedintelui României. Amendamentele admise, transmise de Comisia pentru administraţie publică, amenajarea teritoriului şi echilibru ecologic în avizul favorabil transmis, sunt prezentate în anexa la prezentul raport.
În raport cu obiectul său, ce vizează modificarea unei legi organice, propunerea legislativă face parte din categoria legilor organice. 

  PREŞEDINTE,                              SECRETAR,                                                                                                 

 

   Daniel BUDA                     Gabriel ANDRONACHE                                      

Expert,
Roxana David
Anexa

Amendamente respinse
	Nr.

crt.
	Text propunere legislativă


	Amendamente Comisie

(autorul amendamentelor)
	1.Motivare pentru susţinerea amendamentului
2.Motivare pentru respingerea amendamentului


	Cameră 

Decizională

	1.
	LEGE

pentru modificarea Legii nr. 370 din 20 septembrie 2004 pentru alegerea Preşedintelui României


	LEGE

pentru modificarea şi completarea Legii nr.370/2004 pentru alegerea Preşedintelui României

Autor: Comisia pentru administraţie publică, amenajarea teritoriului şi echilibru ecologic

	1.Reglementare corectă.

2.Amendamentul a fost respins prin hotărârea Comisiei juridice de respingere a propunerii legislative în ansamblul ei.
	Camera Deputaţilor

	2. 
	Art. unic - Legea nr. 370 din 20 septembrie 2004 pentru alegerea Preşedintelui României, publicată în Monitorul Oficial al României, Partea I, numărul 887 din data de 29 septembrie 2004, cu modificările şi completările ulterioare, se modifică după cum urmează:


	Articol unic. - Legea nr.370/2004 pentru alegerea Preşedintelui României, publicată în Monitorul Oficial al României, Partea I, nr.887 din 29 septembrie 2004, cu modificările şi completările ulterioare, se modifică şi se completează după cum urmează:

Autor: Comisia pentru administraţie publică, amenajarea teritoriului şi echilibru ecologic

	1. Reglementare corectă.
2.Amendamentul a fost respins prin hotărârea Comisiei juridice de respingere a propunerii legislative în ansamblul ei.
	Camera Deputaţilor

	3.
	1 Alineatul 1 al articolului 4 se modifică şi se completează având următorul cuprins:

(1) Ziua alegerilor este duminica. In situaţiile prevăzute de alin (32) al articolului 73, ziua votării va fi sâmbăta. Alegerile au loc în luna anterioară lunii în care ajunge la termen mandatul de preşedinte. Cu cel puţin 45 de zile înaintea zilei votării, Guvernul stabileşte data alegerilor prin hotărâre.


	1. Alineatul (1) al articolului 4 se modifică şi  va avea următorul cuprins:

(1) Ziua alegerilor este duminica, cu excepţia situaţiilor prevăzute la art.73 alin.(5) când ziua alegerilor va fi sâmbăta. Alegerile au loc în luna anterioară lunii în care ajunge la termen mandatul de preşedinte. Cu cel puţin 45 de zile înaintea zilei votării, Guvernul stabileşte data alegerilor prin hotărâre.

Autor: Comisia pentru administraţie publică, amenajarea teritoriului şi echilibru ecologic

	1. Reglementare corectă.
2.Amendamentul a fost respins prin hotărârea Comisiei juridice de respingere a propunerii legislative în ansamblul ei.
	Camera Deputaţilor

	4.
	2. Alineatul 2 al art. 72 se elimină.


	2. Alineatul 2 al art. 72 se abrogă.

Autor: Comisia pentru administraţie publică, amenajarea teritoriului şi echilibru ecologic

	1.Reglementare corectă.

2. Amendamentul a fost respins prin hotărârea Comisiei juridice de respingere a propunerii legislative în ansamblul ei.

	Camera Deputaţilor

	5. 
	3. După alin. (3) al art. 73 se introduc doua noi alineate (31), (32) şi (33) care vor avea următorul cuprins:

(31) Votarea în secţiile de votare organizate pe lângă misiunile diplomatice şi oficiile consulare ale României, se încheie cel târziu la ora 21 ora României.

(32) In cazul secţiilor de votare organizate pe lângă misiunile diplomatice şi oficiile consulare ale României din state în care datorită diferenţei de fus orar procesul de votare depăşeşte ora 21, ora României, votarea se va organiza în ziua anterioară celei stabilite prin lege, cu respectarea orarului din ţara respectivă.

(33) Cetăţenii români care doresc să voteze în secţiile de votare organizate pe lângă misiunile diplomatice şi oficiile consulare ale României, vor depune o cerere scrisă prin care să îşi exprime această intenţie, cel mai târziu în preziua votării, la sediul secţiei de votare unde doreşte să voteze.


	3. După aliniatul (3) al articolului 73 se introduc doua noi alineate (4) şi (5), cu următorul cuprins:

(4) Votarea în secţiile de votare organizate pe lângă misiunile diplomatice si oficiile consulare ale României, se încheie cel târziu la ora 21.00, ora României.

(5) In cazul secţiilor de votare organizate pe lângă misiunile diplomatice şi oficiile consulare ale României din state în care datorită diferenţei de fus orar procesul de votare depăşeşte ora 21.00, ora României, votarea se va organiza în ziua anterioară celei stabilite prin lege, cu respectarea orarului din ţara respectivă.

Se elimină
Autor: Comisia pentru administraţie publică, amenajarea teritoriului şi echilibru ecologic

	1. Reglementare corectă.

2. Amendamentul a fost respins prin hotărârea Comisiei juridice de respingere a propunerii legislative în ansamblul ei.
1.Textul nu este corelat cu norma de la alin.(1) al aceluiaşi articol, putând duce la împiedicarea exercitării dreptului de vot.
2.Amendamentul a fost respins prin hotărârea Comisiei juridice de respingere a propunerii legislative în ansamblul ei
	Camera Deputaţilor

	6. 
	4. După articolul 17 se introduce un nou articol 171 care va avea următorul cuprins:

(1)
Toate formele de campanie electorală negativă trebuie să fie asumate prin
prezenţa, pe o suprafaţa de minim 25%, a datelor de identificare a persoanei
juridice sau fizice care a comandat si a plătit realizarea respectivului material.
Vor fi avute in vedere următoarele tipuri de producţii publicitare: afişaj stradal,
tipărituri, audio-video, on-line.

(2) Se interzice folosirea de către un candidat, sau de către altă persoană fizică sau juridică în numele unui candidat, a imaginii, logo-urilor, vocii sau a altor elemente de identificare specifice contracandidaţilor.

(3) Vor fi sancţionate firmele ce pun la dispoziţia altor persoane fizice sau juridice spaţii publicitare în scopul promovării unor campanii negative care nu sunt asumate oficial.

(4) încălcarea prevederilor cuprinse în art.171 constituie contravenţie şi se sancţionează cu amenda de la 70.000 lei la 100.000 lei. Toate prevederile privitoare la constatarea şi aplicarea sancţiunilor prevăzute de prezenta lege, se aplică în mod corespunzător.


	Se elimină
Autor: Comisia pentru administraţie publică, amenajarea teritoriului şi echilibru ecologic

	1. Prevederile propuse reprezintă un paralelism legislativ, acestea regăsindu-se în Legea nr.334/2006 privind finanţarea activităţii partidelor politice şi a campaniilor electorale, cu modificările şi completările ulterioare.
2. Amendamentul a fost respins prin hotărârea Comisiei juridice de respingere a propunerii legislative în ansamblul ei.
	Camera Deputaţilor

